หุ้นไทยแกว่งปิดบวก2.32จุด
หุ้นไทยภาคเช้า 1 ต.ค. ปิดที่ 1,301.11จุด เพิ่มขึ้น 2.32 จุด มูลค่าซื้อขาย 13,011.99 ล้านบาท
1 ต.ค. 2555

หุ้นไทยภาคเช้า 1 ต.ค. ปิดที่ 1,301.11จุด เพิ่มขึ้น 2.32 จุด มูลค่าซื้อขาย 13,011.99 ล้านบาท




ดัชนีหุ้นไทยเช้านี้ปิดที่ 1,301.11 จุดเพิ่มขึ้น 2.32จุดหรือเพิ่มขึ้น0.18% ด้วยมูลค่าการซื้อขาย 13,011.99 ล้านบาท ดัชนีแกว่งตัวในแดนลบสลับกับแดนบวก ระหว่าง 1,294.97-1,302.75 จุด
นายกวี ชูกิจเกษม ผู้ช่วยกรรมการผู้จัดการ บริษัทหลักทรัพย์(บล.)กสิกรไทย ให้ความเห็นว่าตลาดดูมีลุ้นกลับขึ้นมาอีกครั้งหนึ่ง แต่ก็ให้เก็งกำไรด้วยความระมัดระวัง โดยแนวต้านของการลดพอร์ตอยู่ที่ 1,314 จุดปรับตัวขึ้นมาจาก 1,305จุด โดยในช่วงสั้นตลาดมีแนวโน้มเชิงบวกจาก  ผลทดสอบภาวะวิกฤติธนาคารสเปน ที่ต้องการเงินเพิ่มทุนราว 59,300 ล้านยูโร ต่ำกว่าที่เคยคาดการณ์เบื้องต้นที่ 1 แสนล้านยูโร และ ตัวเลขดัชนีผู้จัดการฝ่ายจัดซื้อ( PMI )จีน เดือนก.ย. อยู่ที่ 49.8 ดีขึ้นจาก ส.ค.ที่ 49.2 แต่ในระยะกลางให้ระวังความผันผวนช่วงเดือนต.ค.จาก
ประการแรก การประชุมรมว.คลังยุโรป 8-9 ต.ค. 
ประการที่สอง การประชุมสหภาพยุโรปซัมมิท(อียูซัมมิท)วันที่ 18-19 ต.ค. นี้
ประการที่สาม หนี้ยุโรปหลายประเทศถึงครบกำหนดชำระ 
ประการที่สี่ การเลือกตั้งของหลายแคว้นภายในสเปนซึ่งขู่จะแยกตัว ดังนั้นระหว่างที่ปัจจัยต่างประเทศเริ่มผันผวนและคาดเดาได้ยากขึ้น จึงแนะนำให้เก็งกำไรปัจจัยในประเทศไปก่อน เช่นหุ้นในกลุ่มอสังหาริมทรัพย์ รับเหมาก่อสร้างและหุ้นขนาดกลาง-เล็ก 
ทั้งนี้วันนี้แนะนำหุ้นบริษัทช.การช่าง( CK )คาดกำไรไตรมาส 3/2555 ฟื้นตัว จากการรับรู้รายได้เพิ่มและอัตราส่วนกำไรขั้นต้นที่ฟื้นตัว ขณะที่มูลค่าเงินลงทุนในบริษัทลูกรวมกัน สูงถึงราว 5-6 บาท/หุ้น ทำให้ราคาหุ้นปัจจุบันถือว่าไม่แพง ทางเทคนิคแนวรับ 8.45 บาทและ 8.35 บาทแนวต้าน 8.7 บาททะลุได้ก็ไป 9.3บาท ใช้ 8.20 บาทเป็นจุด หยุดขาดทุน